CELEX: 32004R1450
Language: bg
Date: 2004-08-13 00:00:00
Title: Регламент (ЕО) № 1450/2004 на Комисията от 13 август 2004 година за изпълнение на Решение № 1608/2003/ЕО на Европейския парламент и на Съвета относно създаването и развитието на статистически данни на Общността в научно-технологичната областТекст от значение за ЕИП.

Важна правна забележка

|

32004R1450

Официален вестник n° L 267 , 14/08/2004 стр. 0032 - 0035 Официален вестник n° L 183 , 05/07/2006 стр. 0063 - 0066

		20040813Регламент (ЕО) № 1450/2004 на Комисиятаот 13 август 2004 годиназа изпълнение на Решение № 1608/2003/ЕО на Европейския парламент и на Съвета относно създаването и развитието на статистически данни на Общността в научно-технологичната област(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Решение № 1608/2003/ЕО на Европейския парламент и на Съвета от 22 юли 2003 г. относно създаването и развитието на статистически данни на Общността в научно-технологичната област [1], и по-специално член 3 от него,като има предвид, че:(1) С Решение № 1608/2003/ЕО се определят отделните статистически действия, необходими с оглед създаване на общностна статистика за науката, технологията и иновациите.(2) Необходимо е да се приемат мерки за изпълнение на отделните статистически действия, определени в член 2 от Решение № 1608/2003/ЕО.(3) При изпълнението на отделните статистически действия следва също така да се вземе предвид Решение № 2367/2002/ЕО на Европейския парламент и на Съвета от 16 декември 2002 г. относно статистическата програма на Общността от 2003 до 2007 г. [2], в което по-конкретно се определя работната програма за създаването и подобряването на статистиката за иновациите за периода 2003—2007 г.(4) Необходимо е да се осигури последователност в общностната статистика за иновациите с останалите международни стандарти, във връзка с което следва да се вземе под внимание и работата, извършена от Организацията за икономическо сътрудничество и развитие (ОИСР) и други международни организации.(5) При изпълнението на Решение № 1608/2003/ЕО следва да се обърне внимание на рамката, предвидена съгласно Регламент (ЕО) № 322/97 на Съвета от 17 февруари 1997 г. относно статистиката на Общността [3], при формулиране на разпоредби, които да обхващат достъпа до административните източници и статистическата поверителност.(6) Мерките, предвидени в настоящия регламент, са в съответствие със становището на Статистическия програмен комитет,ПРИЕ НАСТОЯЩИЯ РЕГЛАМЕНТ:Член 1Настоящият регламент установява необходимите мерки за изпълнение на Решение № 1608/2003/ЕО относно общностната статистика относно иновационната дейност.Член 21. Настоящият регламент обхваща общностната статистика относно иновационната дейност. За целите на тази статистика в приложението следва да се посочат: списъкът със статистически променливи, обхванатите дейности и сектори, разбивката на резултатите, честотата, сроковете за предаване на данните и преходният период.2. На базата на заключенията в отчетите, представени на Европейския парламент и на Съвета съгласно член 5 от Решение № 1608/2003/ЕО, списъкът със статистическите променливи, обхванатите дейности и сектори, разбивката на резултатите, честотата, сроковете за предаване на данните и преходният период, посочени в приложението към настоящия регламент, могат да бъдат ревизирани през редовни интервали от време.Член 3Държавите-членки получават необходимите данни, като използват съчетание от различни източници, например, извадкови наблюдения, източници на административни данни и други източници на данни. Другите източници на данни следва да бъдат поне равностойни по отношение на качеството на процедурите за даване на статистически оценки в сравнение с извадковите наблюдения или източниците на административни данни.Член 4Общностната статистика по иновациите, фигурираща в приложението, следва да се основава на хармонизираните концепции и дефиниции, съдържащи се в последната редакция на Наръчника от Осло. Държавите-членки прилагат тези хармонизирани концепции и дефиниции във връзка със статистиката, която предстои да бъде събрана.В отчетите, представени на Европейския парламент и на Съвета съгласно член 5 от Решение № 1608/2003/ЕО, се прави препратка към концепциите и дефинициите и техните приложения.Член 5Държавите-членки задължително предават агрегирани статистически данни съгласно формулировката в приложението и доброволно предават отчетите по индивидуалните данни на Комисията (Евростат), като използват стандартния формат за предаване, който предстои да бъде определен от Комисията (Евростат) в сътрудничество с тях.Член 6Държавите-членки и Комисията (Евростат) извършват оценка на качеството.Държавите-членки предават на Комисията (Евростат), по нейно искане, информацията, необходима за извършване на оценка на качеството на статистическите данни съгласно посоченото в приложението към настоящия регламент, които са необходими за изпълнение на изискванията по отношение на отчетността, формулирани в член 5 от Решение № 1608/2003/ЕО.Член 7Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 13 август 2004 година.За КомисиятаJoaquín AlmuniaЧлен на Комисията[1] ОВ L 230, 16.9.2003 г., стр. 1.[2] ОВ L 358, 31.12.2002 г., стр. 1.[3] ОВ L 52, 22.2.1997 г., стр. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).--------------------------------------------------20040813ПРИЛОЖЕНИЕСТАТИСТИКА ЗА ИНОВАЦИИТЕРаздел 1Държавите-членки следва да съберат следните статистически данни за иновациите в Общността:Код | Заглавие | Коментари |1 | Брой предприятия, провеждащи иновационна политика | Като абсолютна стойност и като процент от всички предприятия |2 | Брой предприятия, провеждащи иновационна политика, въвели нови или значително подобрени продукти, новост на пазара | Като абсолютна стойност, като процент от всички предприятия и като процент от всички предприятия, провеждащи иновационна политика |3 | Оборот от иновации, свързани с нови или значително подобрени продукти, новост на пазара | Като абсолютна стойност, като процент от общия оборот и като процент от общия оборот от предприятия, провеждащи иновационна политика |4 | Оборот от иновации, свързани с нови или значително подобрени продукти, новост за фирмата, но не новост на пазара | Като абсолютна стойност, като процент от общия оборот и като процент от общия оборот от предприятия, провеждащи иновационна политика |5 | Брой предприятия, провеждащи иновационна политика, включени в иновационно сътрудничество | Като абсолютна стойност и като процент от предприятията, провеждащи иновационна политика |6 | Разходи за иновации | Като абсолютна стойност, като процент от общия оборот от предприятия, провеждащи иновационна политика — по избор |7 | Брой предприятия, провеждащи иновационна политика и посочили високи стойности на значението на ефекта от иновациите | Като абсолютна стойност и като процент от всички предприятия, провеждащи иновационна политика |8 | Брой предприятия, провеждащи иновационна политика и посочили източници на информация с голямо значение за иновациите | Като абсолютна стойност и като процент от всички предприятия, провеждащи иновационна политика — по избор |9 | Брой предприятия, сблъскали се със значителни забавящи развитието фактори | Като абсолютна стойност и като процент от всички предприятия, провеждащи иновационна политика, и като процент от предприятията, които не провеждат иновационна политика |Освен статистическите данни, изброени по-горе, държавите-членки следва да съберат допълнителни статистически данни (включително разбивки на тези данни) в съответствие с основните теми, изброени в Ръководството от Осло. Относно тези допълнителни статистически данни ще бъде взето решение в тясно сътрудничество с държавите-членки.Раздел 2Като минимум трябва да бъдат обхванати предприятията, включени в NACE Rev. 1.1, раздели C, D, E, I, J, в NACE Rev. 1.1, подраздели 51, 72 и в NACE Rev. 1.1, групи 74.2 и 74.3.Раздел 3Всички променливи се отчитат на всеки четири години, с изключение на променливите 1, 2, 3, 4 и 5, които се отчита на всеки две години.Раздел 4Първата отчетна година, за която следва да се съберат статистически данни, е 2004 г.Раздел 51. Всички резултати следва да се разбият по икономическа дейност (NACE Rev. 1.1) на ниво раздел, както и по следните категории в съответствие с броя на заетите лица: 10-49 заети лица, 50-249 заети лица, над 249 заети лица.2. Всички резултати следва да се разбият по икономическа дейност (NACE Rev. 1.1) на ниво подраздел.3. Резултатите при променлива 5 следва да се разбият по тип иновационно сътрудничество. Резултатите при променлива 7 следва да се разбият по тип на ефектите от иновацията. Резултатите при променлива 8 следва да се разбият по вид източници на информация. Резултатите при променлива 9 следва да се разбият по тип забавящи развитието фактори. Относно тези разбивки ще бъде взето решение в тясно сътрудничество с държавите-членки.Раздел 61. Всички резултати следва да се предадат в срок от 18 месеца от края на календарната година на отчетния период.2. Държавите-членки могат доброволно да предават на Комисията (Евростат) отделни данни, включващи всички изследвани статистически единици в рамките на изискванията по иновациите, проведени в съответната страна.Раздел 71. Въпросникът за изследването, който се използва за общностните изследвания за иновациите, провеждани на всеки четири години, които започват с отчетната 2004 г., включва основните теми, изброени в Ръководството от Осло, по отношение на измерването на иновациите по предприятия.2. Комисията (Евростат), в тясно сътрудничество с държавите-членки, изготвя методически препоръки за общностните изследвания за иновациите, като по този начин се постига високо равнище на хармонизиране на резултатите от изискванията. Тези препоръки покриват като минимум целевото население, методиката на изследванията (включително регионалните аспекти), хармонизирания въпросник за изискванията, събирането, обработването и предаването на данните и изискванията по отношение на качеството на данните.3. В тясно сътрудничество с държавите-членки се съставят методически препоръки и за останалите изисквания по иновациите, провеждани на всеки четири години, като се започне от отчетната 2006 г.4. Държавите-членки предоставят на Комисията (Евростат) необходимата информация, свързана с методиката на съответната страна, използвана за съответните национални статистически данни.Раздел 8Доколкото всяка национална статистическа система изисква значителни мерки по приспособяването ù към местните специфични особености, Комисията може да разреши на държавите-членки някои дерогации във връзка със статистическите данни, които следва да се съберат за 2004 г., която е първата отчетна година. По отношение на отразяването на икономическите дейности в съответствие с NACE Rev. 1.1 или разбивките на статистическите данни по категории, които следва да се съберат за отчетната 2006 г., могат да бъдат разрешени и допълнителни дерогации.--------------------------------------------------